hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Մարտի 22, 2011Ապրիլի 22, 2016 Անի Գասպարյան
Եղիշեն նույնպես Թոմսոնի համար գիտական էթիկան խախտող մի ոչ բարոյական կերպար է, իսկ նրա երկը՝ ոչ թե ականատեսի պատմած, այլ իբր ընդամենը Ղազար Փարպեցու հաղորդումների գրական ընդարձակ վերամշակում:
Ե՛վ Թոմսոնը, և՛ Քաուին Խորենացու ու Եղիշեի պատմական երկերը մեկնաբանել են բացահայտ ոչ գիտական մոտեցմամբ՝ անտեսելով սկզբնաղբյուրների ու պատմաբանասիրական հսկայածավալ գրականության մի զգալի մասն ու բավարարվելով միայն իրենց կանխակալ եզրակացություններին համապատասխանող հաղորդումներով ու տեսակետներով:
«Մինչդեռ հայոց հին և միջնադարյան վիթխարի դպրությունն ու մատենագրությունը ոչ միայն պաշտպանել են Խորենացու և Եղիշեի V դարին պատկանելու փաստը, այլ լրացուցիչ կենսագրական մանրամասներ հաղորդել այս երկու մեծ այրերի մասին»,-ասում է Այվազյանը:
Չնայած անցել է մոտ 30 տարի, Եղիշեի երկի Թոմսոնի թարգմանությունն ու նրան կից «քննությունը» դեռևս Հայաստանում չեն գրախոսվել:
Եղիշեին ևս ստախոս հռչակելուց հետո Թոմսոնն անցավ Փարպեցուն: 1991 թ. նա թարգմանեց Փարպեցու «Հայոց պատմությունը»՝ վերնագրից ջնջելով Հայաստան բառը և այն դարձնելով «Ղազար Փարպեցու պատմությունը»:
Այստեղ տեղին է հիշել վերնագրի խեղաթյուրման այլ փաստեր. օրինակ` նշանավոր Դեյվիդ Լենգի գրքի «Հայաստան՝ քաղաքակրթության օրրան» (“Armenia: Cradle of Civilization”) վերնագիրը ռուս հեղինակը թարգմանեց «Հայեր. ազգ-արարիչ» (ApMяHe. Hapoд-coзидaTeлb): Կամ ինչպես Զիա Բունիաթովը Կիրակոս Գանձակեցու երկի վերնագրից ջնջեց Հայաստան բառը և այն «Հայոց պատմությունից» վերածեց «Պատմության», Ռոբերթ Բեդրոսյանը, թարգմանելով Բուզանդի, Փարպեցու և Գանձակեցու Հայոց պատմությունները, դրանք վերնագրեց ոչ թե «Հայաստանի պատմություն», այլ «Հայերի պատմություն» և այլն:
Սակայն Փավստոս Բուզանդի երկի դեմ ամենակատաղի արշավն իրականացրեց պրոֆեսոր Նինա Գարսոյանը.  1989 թ. ԱՄն-ում հրապարակվեց Բուզանդի «Հայոց պատմությունը»՝ Գարսոյանի անգլերեն թարգմանությամբ: Վերջինս «Հայոց պատմությունը» թարգմանեց «Դյուցազնական պատմություններ»: Դրանից հետո Բուզանդի երկի իսկական վերնագիրն այլևս չի վերականգնվել, իսկ մինչ օրս Գարսոյանի թարգմանությունն ԱՄն-ում համարվում է լուրջ գիտական նվաճում:
Բուզանդի դեմ հարձակումների առիթ են տվել երկի առասպելական դրվագներով հատվածները, որոնք, սակայն, կազմում են ողջ պատմության 10%-ից պակաս մասը, ինչպես նաև հստակ ժամանակագրության բացակայությունը:
«Իրականում Բուզանդը Հայաստանի պատմություն ու առավելապես ռազմական պատմություն գրած մի խիստ յուրօրինակ պատմիչ է, որի եզակիությունն արտահայտվում է իր երկին գաղափարախոսական սուր ուղղվածություն հաղորդելու մեջ», – ասում է Այվազյանը:
Գարսոյանը, սակայն, այդքանով չբավարարվեց և վերատպեց Բուզանդի պետերբուրգյան հայերեն հրատարակությունը՝ «Կեղծ-Փավստոս. Բուզանդարան պատմութիւնք» խորագրով:
«Փաստորեն, ամերիկյան հայագիտության մեջ աշխատանքի բաժանում էր արված,- եզրակացնում է Այվազյանը,- Թոմսոնն իր վրա էր վերցրել Ագաթանգեղոսի, Խորենացու և Եղիշեի երկերն անհավաստի աղբյուր հռչակելու գործը, իսկ Բուզանդի հարցերի լուծումը հանձնվել էր Գարսոյանին»:
Գարսոյանը ոչ միայն թերագնահատում է Բուզանդի երկը, ներկայացնելով այն իբրև պատմափաստագրական առումով ոչ հավաստի աղբյուր, այլև փորձում է «ապացուցել» հայ մշակույթի և քաղաքակրթության ածանցյալությունն իրանական և բյուզանդական ազդեցություններից: Իր մի հոդվածում Խորենացու և Եղիշեի մասին Գարսոյանը գրում է. «Այս երկու հեղինակներն արտահայտում են սեփական իդեալները՝ զրադաշտական Իրանին դիմագրավող միասնական, միացյալ Հայաստան: Նրանք անտեսում են հայկական հասարակության և հաստատությունների վրա իրանական խորը ազդեցությունը… Նախընտրում են մոռացության տալ այն, որ հայ Արշակունիները պարթևական լեգիտիմիզմի վերջին և ամենավառ ներկայացուցիչներն են…»:
Այս գաղափարը քարոզել է նաև Գարսոյանի սաներից մեկը՝ Ջեյմս Ռասսելը: Վերջինս Փավստոսի «Հայոց պատությունն» անվանել է «Փավստոսի հայկական Բուզանդարան՝ մի էպոս, որ գրել են քրիստոնյաները, որոնց ամբողջ աշխարհայացքը թերևս պարթևական էր…»։
«Հայերի աշխարհայացքը պարթևականացնելը քաղաքական ենթատեքստ ունի, – ասում է Այվազյանը, – հիշենք ադրբեջանցի «հայագետներին», որոնք Ղարաբաղի հայերին փորձում էին հռչակել քրիստոնյա ադրբեջանցիներ, իսկ թուրքերը քրդերին անվանում էին լեռնային թուրքեր»:
Հայաստանն ու հայերին իրանացնող Գարսոյանին Հայաստանի ԳԱԱ-ն 1986 թ. շնորհեց Անանիա Շիրակացու անվան մրցանակ՝ պատմագիտության մեջ ունեցած ձեռքբերումների համար:
Հիշեցնենք, որ 1998 թ. հրապարակվեց Արմեն Այվազյանի «Հայաստանի պատմության լուսաբանումը ամերիկյան պատմագրության մեջ (քննական տեսություն)» մենագրությունը, որում հեղինակը մանրամասն վերլուծում և բացահայտում է արևմտյան կեղծ հայագիտության բուռն զարգացման պատճառները, միտումներն ու աշխարհաքաղաքական ակունքները։
Մի´ սպանեք երեխային, նա ուզում է ծնվել ու ապրել
Ծնվելիս աղբանոց նետված, հետագայում Նուբարաշենի գիշերօթիկում հայտնված Սարգիսը փող է հավաքում, որ տուն գնի
Հունվարի 12, 2017 Անի Գասպարյան 0
​Եզդի Ուսուբ բեկի մասին գիրքը և Կոմիտասի խեղաթյուրված կենսագրությունը
Նախորդ տարի ամռանը հրապարակված «Կոմիտասի կենսագրությունը կեղծվում է ամենաբարձր մակարդակով» հոդվածում գրել էի, որ մեծ երաժշտագետի...
Հոկտեմբերի 05, 2016 Անի Գասպարյան 0
​Ո՞վ է հայը. «Եթե հայերին առիթ տրվի… նրանք… ամբողջ մոլորակի տերը կդառնան»
Մարդը տվյալ ազգության կրողն է, եթե շաղկապված է այդ ազգի կենսագործունեությանը որպես նրա մի մասնիկ, կրում...
Սեպտեմբերի 07, 2016 Անի Գասպարյան 0
​Յուսուֆ Քարշ. լուսանկարչության հայազգի Ռեմբրանդտը
2000 թ. «Ով ով է» (Who’s Who) հայտնի պարբերականն աշխարհահռչակ հայ լուսանկարիչ Յուսուֆ Քարշին ընդգրկեց աշխարհի...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն